Id-Deċiżjoni tal-Kummissjoni
tad-9 ta’ Lulju 1997
dwar regolament tekniku kommuni għal tagħmir terminali biex jitwaħħal ma’ networks pubbliċi ta’ ċirkwiti ta’ informazzjoni kommutati u ċirkwiti ONP mikrija li jużaw interface tat-tip tar-Rakkommandazzjoni CCITT X.21
(Test b’rilevanza għaż-ŻEE)
(97/544/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/263/KEE tad-29 ta’ April 1991 dwar l-approssimazzjoni tal-liġijiet ta’ l-Istati Membri rigward tagħmir terminali tat-telekomunikazzjoni, inkluż r-rikonoxximent reċiproku tal-konformità tagħhom [1], kif emendata bid-Direttiva 93/68/KEE [2], u partikolarment it-tieni inċiż ta’ l-Artikolu 6(2) ta’ din,
Billi l-Kummissjoni adottat il-miżura li tidentifika it-tip ta’ tagħmir terminali li għalih huwa meħtieġ regolament tekniku komuni, kif ukoll id-dikjarazzjoni dwar il-qasam ta’ applikazzjoni assoċjat miegħu;
Billi għandhom ikunu adottati l-istandards armonizzati korrispondenti, jew partijiet minnhom, li jimplimentaw il-ħtiġiet essenzjali li jridu jitbiddlu f’regolamenti tekniċi komuni;
Billi r-regolament tekniku komuni adottat f’din id-Deċiżjoni huwa fi qbil ma’ l-opinjoni ta’ ACTE,
ADOTTAT DIN ID-DEĊIŻJONI:
Artikolu 1
1. Din id-Deċiżjoni għandha tapplika għal tagħmir terminali maħsub li jitwaħħal ma’ networks pubbliċi ta’ ċirkwiti ta’ informazzjoni kommutati u ċirkwiti ONP mikrija li jużaw interface tar-Rakkommandazjoni CCITT X.21 u li jaqa’ fil-kamp ta’ applikazzjoni ta’ l-istandard armonizzat identifikat fl-Artikolu 2(1) ta’ din id-Deċiżjoni.
2. Din id-Deċiżjoni tistabblixxi regolament tekniku komuni li jkopri l-karatteristiċi tekniċi (il-ħtiġiet elettriċi u mekkaniċi għall-interface u protokoll dwar kontroll ta’ l-aċċess) li għandhom jiġu provduti minn tagħmir terminali li juża interface tar-Rakkommandazzjoni CCITT X.21 jew interface li huwa kumpatibbli fiżakament, funzjonalment u elettrikament mar-Rakkommandazzjoni CCITT X.21 iżda li jopera f’kull rata ta’ sinjalazzjoni ta’ informazzjoni sa, u jinkludi, 1984 kbit/s.
Artikolu 2
1. Ir-regolament tekniku komuni għandu jinkludi l-istandard armonizzat imħejji mill-korp rilevanti ta’ standardizzazzjoni li jimplimenta sal-punt safejn ikunu applikabbli l-ħtiġiet essenzjali li għalihom imsemmija fl-Artikolu 4(d) tad-Direttiva 91/263/KEE. Ir-riferenza għall-istandard hija mniżżla fl-Anness.
2. Tagħmir terminali kopert b’din id-Deċiżjoni għandu jikkonforma mar-regolament tekniku komuni imsemmi fil-paragrafu 1, għandu jilħaq il-ħtiġiet essenzjali msemmija fl-Artikolu 4(a) u (b) tad-Direttiva 91/263/KEE, u għandu jilħaq il-ħtiġiet ta’ kull Direttiva oħra applikabbli, partikolarment id-Direttivi tal-Kunsill 73/23/KEE [3] u 89/336/KEE [4].
Artikolu 3
Korpi notifikati nominati biex iwettqu l-proċeduri msemmija fl-Artikolu 9 tad-Direttiva 91/263/KEE għandhom, rigward tagħmir terminali kopert bl-Artikolu 1(1) ta’ din id-Deċiżjoni, jużaw jew jiżguraw l-użu ta’ l-istandard armonizzat imsemmi fl-Artikolu 2(1) l-iktar tard fi żmien sena wara n-notifika ta’ din id-Deċiżjoni.
Artikolu 4
Dan id-Deċiżjoni hija indirizzata lill-Istati Membri.
Magħmula fi Brussel, fid-9 ta’ Lulju 1997.